“WHO” จับมือ “เลดี้ กาก้า” นักร้องซูเปอร์สตาร์ จัดคอนเสิร์ตสู้ “โควิด” ผ่านสตรีมมิ่ง
"องค์การอนามัยโลก" (WHO)​ จับมือ "เลดี้ กาก้า" นักร้องซูเปอร์สตาร์ระดับโลก จัดคอนเสิร์ตหนุนแนวหน้าผู้ปฏิบัติหน้าที่สู้ "โควิด" ผ่านแพลตฟอร์มสตรีมมิ่ง
"องค์การอนามัยโลก" (WHO)​ จับมือ "เลดี้ กาก้า" นักร้องซูเปอร์สตาร์ระดับโลก จัดคอนเสิร์ตหนุนแนวหน้าผู้ปฏิบัติหน้าที่สู้ "โควิด" ผ่านแพลตฟอร์มสตรีมมิ่ง
8 เม.ย. 2563

องค์การอนามัยโลก (WHO) ประกาศว่า โกลบอล ซิตี้เซน ซึ่งเป็นองค์กรช่วยเหลือสังคมสากล จับมือกับเลดี้ กาก้า นักร้องสาวซูเปอร์สตาร์ระดับโลก เตรียมเผยแพร่รายการพิเศษทางโทรทัศน์และแพลตฟอร์มสตรีมมิงทั่วโลกในวันที่ 18 เม.ย. นี้ เพื่อสนับสนุนผู้ปฏิบัติงานด้านสุขภาพทุกคนในการต่อสู้กับโควิด-19
นายทีโดรส อัดฮานอม กีบรีเยซุส ผู้อำนวยการใหญ่ WHO กล่าวในงานแถลงข่าวว่า ทางองค์กรได้ร่วมมือกับโกลบอล ซิตี้เซน เป็นเวลาหลายสัปดาห์ในการจัดซีรีส์คอนเสิร์ต “วันเวิลด์: ทูเกเตอร์ แอต โฮม” (One World: Together At Home)
ด้าน เลดี้ กาก้า ที่ก็ได้เข้าร่วมงานแถลงข่าว กล่าวว่า เธอรู้สึกซาบซึ้งใจต่อผู้เชี่ยวชาญด้านการดูแลสุขภาพทุกคนทั่วโลกที่อยู่ในแนวหน้า การระบาดครั้งนี้เป็นภัยพิบัติ เธอรู้สึกขอบคุณพวกเขาจริงๆ
ขณะที่นายฮิวจ์ อีแวนส์ ซีอีโอของโกลบอล ซิตี้เซน กล่าวว่า จะเป็นช่วงเวลาแห่งความสามัคคีทั่วโลกด้วยการเชื่อมโยงโลกผ่านการออกอากาศระดับสากลครั้งประวัติศาสตร์ ซึ่งจะได้รับชมรับฟังผ่านสถานีแพร่ภาพกระจายเสียงหลัก เครือข่ายเคเบิล และผู้ให้บริการเพลงดิจิทัล
อนึ่ง โกลบอล ซิตี้เซน คือการเคลื่อนไหวของประชาชนที่มีเป้าหมายช่วยยุติความยากจนที่รุนแรงภายในปี 2030